אולימפיאדת הנוער קנגוון (2024)

אולימפיאדת הנוער קנגוון (2024) הייתה אולימפיאדת הנוער הרביעית במתכונת של משחקי החורף האולימפיים לנוער. האולימפיאדה היא אירוע ספורט רב-ענפי לנוער בגילאים 15–18 ברוח המשחקים האולימפיים. מחוז קנגוון נבחר כעיר המארחת ב-10 בינואר 2020 בכנס ה-135 של הוועד האולימפי הבינלאומי שנערך בלוזאן, שווייץ. במחוז קנגוון נמצאים היכלי הקרח שאירחו את ענפי ההוקי קרח, הקרלינג וההחלקה על הקרח באולימפיאדת פיונגצ'אנג (2018).

בחירת העיר המארחת
אופן בחירת העיר המארחת למשחקים האולימפיים ולמשחקים האולימפיים לנוער השתנתה בעקבות אישור אג'נדה 2020 על ידי הוועד האולימפי הבין-לאומי ב-2014. התהליך החדש אינו מתנהל בצורה של מכרז פתוח, אלא כשיח מתמשך בין הערים והוועדים האולימפיים הלאומיים לוועדת בחירת העיר המאחרת בוועד האולימפי הבין-לאומי. השיח מורכב משלושה שלבים: שיח בלתי-רשמי ואינו מחייב, שיח מתמשך לאחר שהובע עניין באירוח המשחקים, שיח ייעודי של ועדת בחירת העיר עם ערים מועדפות לאירוח גרסה מסוימת של המשחקים. בנוסף, התהליך החדש מאפשר לערים שהביעו עניין לשמור את השיח באופן חשאי עד השלבים המאוחרים שלו.

נשיא קוריאה הדרומית, מון ג'יאה-אין, שלח מכתב ב-20 בספטמבר 2019 לוועד האולימפי הבין-לאומי בו הביע את הרצון של מדינתו לארח את משחקי החורף האולימפיים לנוער בשנת 2024. חודשיים לאחר מכן הוצגה תוכנית ראשונית לאירוח המשחקים במחוז קנגוון על ידי הוועד האולימפי הדרום קוראיני. ב-5 בדצמבר 2019 החליט הוועד המנהל של הוועד האולימפי הבין לאומי להיכנס לשיח ייעודי עם קוריאה הדרומית. ב-8 בינואר 2020 המליצה הוועדה לבחירת עיר החורף המארחת העתידית לבחור את מחוז קנגוון. ב-10 בינואר 2020 בישיבת הכנס ה-135 של הוועד האולימפי הבין-לאומי נבחר מחוז קנגוון לאירוח משחקי החורף האולימפיים לנוער בשנת 2024 ברב של 79 תומכים.

 תוצאות ההצבעה לבחירת קוריאה הדרומית קנגווןלאירוח משחקי החורף האולימפיים לנוער 2024 בעד  נגד  נמנע 79  2  1

ארגון
מתקנים
מתקני המשחקים חולקו בין שני אזורים: תחרויות ענפי השלג נערכו בפיונגצ'אנג ותחרויות ענפי הקרח נערכו בגנגנאונג . כאשר בכל אחת מהערים הוגדר כפר אולימפי. בעיר גנגנאונג הכפר האולימפי היה במעונות של האוניברסיטה הלאומית גנגנאונג-וואנג'ו. עבור המתחרים בפיונגצ'אנג, הכפר האולימפי התארח באתר הנופש "היי 1" הממוקם בעיר גוהאן במחוז הסמוך.

רשימת המתקנים:
עיירהשם המתקןתמונהספורטפיונגצ'אנגכיפת יונגפיונג150pxטקס הפתיחה וטקס הנעילהמרכז קפיצות הסקי אלפינסיה150pxקפיצות סקי, סקי נורדי משולבמרכז הביאתלון אלפינסיהביאתלון, סקי למרחקים, סקי נורדי משולבמרכז הגלישה אלפינסיה150pxלוז', בובסלי, סקלטוןדונהפארק וולי היליסקי בסגנון חופשיגנגנאונגמרכז ההוקי גנגנאונג150pxהוקי קרחמרכז הקרלינג גנגנאונג150pxקרלינגגנגנאונג אובל150pxטקס הפתיחה, החלקה מהירהמרכז הקרח גנגנאונגהחלקה מהירה במסלול קצר, החלקה אמנותית על הקרח

המשחקים
ענפי הספורט
במשחקים התקיימו 81 תחרויות ב-7 ענפי ספורט המחולקים ל-15 מקצועות בהשתתפות 1,802 ספורטאים מ-78 מדינות. לראשונה במשחקי הנוער לא התקיימו תחרויות של קבוצות מעורבות המורכבות מספורטאים ממדינות שונות. ענף סקי הרים שרשם הופעת בכורה באולימפיאדת הנוער לוזאן (2020) לא נכלל בתוכנית המשחקים בקנגוון.

לוח זמנים

טבלת המדליות

הוועדה המארגנת של משחקי אולימפיאדת הנוער בקנגוון (GYOGOC) לא מקיימת רישום של טבלת מדליות רשמית. במשחקים הוענקו סך הכל 243 מדליות ב-81 תחרויות.

המדינות המשתתפות
78 מדינות השתתפו באולימפיאדת הנוער קנגוון. , , ,  ו רשמו את הופעת הבכורה שלהן במשחקי החורף לנוער.  לראשונה לא שלחה נבחרת למשחקי החורף האולימפיים לנוער. בנוסף, בעקבות מלחמת אוקראינה–רוסיה והמלצת הוועד האולימפי הבין-לאומי למנוע השתתפות של ספורטאים רוסים ובלארוסים בתחרויות בין-לאומיות, ספורטאי נוער מ ו לא השתתפו באף תחרות במהלך תקופת ההעפלה. לכן, נבחרותיהם לא השתתפו לראשונה במשחקי החורף האולימפיים לנוער.
 המדינות המשתתפות 

ישראל באולימפיאדה

המשלחת הישראלית מנתה ספורטאית יחידה שהתחרתה בענף ההחלקה אומנותית בקטגוריית הנערות. המשלחת ויתרה על המכסה שהושגה בענף זה בקטגוריית הריקוד בסבב הגראנד פרי לנוער לעונת 2023/24. המחליקה סופיה שיפרין סיימה את תחרות הנערות במקום ה-12 עם 152.54 נקודות.

ראו גם
 אולימפיאדת פיונגצ'אנג (2018)

קישורים חיצוניים



הערות שוליים

2024
קטגוריה:2024 בספורט
קטגוריה:קוריאה הדרומית: אולימפיאדות
קטגוריה:2024 בקוריאה הדרומית